b'\n_START_ARTICLE_\nMary Santpere\n_START_SECTION_\nBiografia\n_START_PARAGRAPH_\nMary Santpere va n\xc3\xa9ixer en un tren cam\xc3\xad de Barcelona el 1913. \xc3\x89s filla d\'en Josep Santpere, fam\xc3\xb3s actor, cantant, director i empresari teatral barcelon\xc3\xad i de na Rosa Hern\xc3\xa1ez i Esquirol. _NEWLINE_Va apar\xc3\xa8ixer en una primera pel\xc2\xb7l\xc3\xadcula com a actriu de repartiment en 1938, amb Paco Mart\xc3\xadnez Soria, heroi maldestre de \xc2\xabPaquet, el fot\xc3\xb2graf p\xc3\xbablic n\xc3\xbamero u\xc2\xbb amb qui va treballar posteriorment al teatre i cinema amb obres com \xe2\x80\x9cLas siete mujeres de Ad\xc3\xa1n\xe2\x80\x9d,\xe2\x80\x9dUn se\xc3\xb1or dentro de un armario\xe2\x80\x9d i \xe2\x80\x9cEl difunto es un vivo\xe2\x80\x9d. _NEWLINE_Va ser el catal\xc3\xa0 Ignasi Ferr\xc3\xa9s Iquino (m\xc3\xa9s conegut com a Ignacio F. Iquino) que va dirigir l\'obra d\'uns cinquanta minuts produ\xc3\xafda pel Sindicat de la Ind\xc3\xbastria de l\'Espectacle, una de les molt poques ficcions, a fortiori humor\xc3\xadstiques, realitzades durant la guerra civil a la zona republicana. _NEWLINE_En 1939, mentre que els colpistes desmunten tota la rep\xc3\xbablica, Mary Santpere que acabava de perdre el seu pare, va treballar amb Eduardo Garc\xc3\xada Maroto, en una altra com\xc3\xa8dia, Los cuatro robinsones amb Antonio Vico. L\'actriu es va trobar despr\xc3\xa9s de nou Iquino (ser\xc3\xa0 un dels seus directors de predilecci\xc3\xb3 durant 4 d\xc3\xa8cades) i les seves tres pel\xc2\xb7l\xc3\xadcules de pura com\xc3\xa8dia, entre les quals Boda accidentada (1942) amb Luis Prendes. _NEWLINE_Durant els anys quaranta Mary va tenir tamb\xc3\xa9 com a col\xc2\xb7lega de cinema favorit a Fernando Freyre d\'Andrade amb qui es va posar a la primera plana i gaireb\xc3\xa9 es va fer estrella del film \xc3\x81ngela es as\xc3\xad (1945) de Ram\xc3\xb3n Quadreny, en comptes de Josita Hern\xc3\xa1n, la veritable vedet de la hist\xc3\xb2ria. Podem tamb\xc3\xa9 esmentar el seu paper de nurse anglesa en el drama de Flori\xc3\xa1n Rei, \xc2\xabAudiencia p\xc3\xbablica\xc2\xbb (1946) amb Alfredo Mayo, Paola B\xc3\xa0rbara i Alicia Palacios._NEWLINE_A partir dels anys cinquanta, Mary Santpere es va fer una immensa artista de teatre i de revistes musicals, alternant l\xe2\x80\x99actuaci\xc3\xb3 teatral en catal\xc3\xa0 i castell\xc3\xa0 en revistes i espectacles musicals i en papers cinematogr\xc3\xa0fics, generalment c\xc3\xb2mics, basats sovint en el contrast entre els papers que representa i la seva humanitat, de grans dimension. _NEWLINE_Batejada Reina del Paral\xc2\xb7lel, el nom de la famosa avinguda on en aquella \xc3\xa8poca estaven concentrats tots els teatres barcelonins, va tenir com a c\xc3\xb2mplice a Paco Mart\xc3\xadnez Soria per\xc3\xb2 tamb\xc3\xa9 a \xc3\x80ngel d\'Andr\xc3\xa9s i va fer gires per Am\xc3\xa8rica hispanoparlant i encara fins a Miami, EUA. _NEWLINE_Va fer part del repartiment de pel\xc2\xb7l\xc3\xadcules molt taquilleres com \xc2\xabEl difunt \xc3\xa9s viu\xc2\xbb (1956), com\xc3\xa8dia hilarant d\'Iquino, dirigida aquesta vegada per Joan Llad\xc3\xb3, la hist\xc3\xb2ria d\'un marit menyspreat que fa el mort i reapareix en bess\xc3\xb3 del difunt, i tamb\xc3\xa9 \xc2\xabMiss Cupl\xc3\xa9\xc2\xbb (1959) de Pedro Lazaga, una par\xc3\xb2dia de film sentimental versi\xc3\xb3 Sara Montiel, amb la nostra Mary veritablement "desencadenada". _NEWLINE_Va escriure tamb\xc3\xa9 els primers cap\xc3\xadtols de la seva autobiografia (1963), va gravar vinils, presentar espectacles de circ. En la nova Espanya postfranquista, Mary Santpere, sempre amb el cor que li surt del pit i la r\xc3\xa8plica viva i alta, va apar\xc3\xa8ixer en el film hist\xc3\xb2ric sobre Barcelona, La ciutat cremada (1976) d\'Antoni Ribas i va treballar amb el cineasta catal\xc3\xa0 Ventura Pons. _NEWLINE_El 1976 actu\xc3\xa0 en\xc2\xa0Don Juan Tenorio\xc2\xa0, amb Joan Capri. Va ser la inenarrable comtessa de \xc2\xabPatrimoni nacional\xc2\xbb (1981) de Luis Garc\xc3\xada Berlanga, que ens va fer un retrat, una obra mestra d\'humor, d\'arist\xc3\xb2crates nost\xc3\xa0lgics d\'una monarquia caduca malgrat el retorn dels Borb\xc3\xb3 al tron d\'Espanya.  I per descomptat la televisi\xc3\xb3 li va demanar molt. El 1987, va perdre tr\xc3\xa0gicament al seu marit, un joier retirat barcelon\xc3\xad, molt deprimit, quan es va su\xc3\xafcidar durant un viatge a transbordador entre Barcelona i les Illes Balears. El seu cos va ser trobat al mar, uns dies m\xc3\xa9s tard._NEWLINE_El 1984 la Generalitat de Catalunya li va concedir la Creu de Sant Jordi._NEWLINE_El 1989 va estar de gira a Mallorca amb l\'obra teatral "Maj\xc3\xb2rica" de Xesc Forteza, sent una de les obres m\xc3\xa9s aclamades per el p\xc3\xbablic, aquesta obra va ser gravada per la televisi\xc3\xb3 catalana TV3._NEWLINE_Mary Santpere va morir de sobte en el vol Barcelona-Madrid el 23 de setembre de 1992 a l\'edat de 79 anys. Va ser enterrada al Cementiri de Poblenou de Barcelona, on tamb\xc3\xa9 hi son enterrats els seus pares.\n_START_SECTION_\nFamilia i descend\xc3\xa8ncia\n_START_PARAGRAPH_\nEs va casar amb Francesc de Paula Pigrau i Francisco (1940-1987) i tingueren dos fills, el Josep Maria Pigrau i Santpere i la Maria Rosa Pigrau i Santpere.\n_START_SECTION_\nFons\n_START_PARAGRAPH_\nEl seu fons es conserva al Museu de les Arts Esc\xc3\xa8niques de Barcelona. Consta de retalls de premsa, textos, di\xc3\xa0legs, can\xc3\xa7ons, fotografies i 20 vestits. Tamb\xc3\xa9 es conserva part del fons del seu pare Josep Sant Pere.'